黃大仙向來都係平價搵食天堂。市中心嘅貴貴私櫻現崇山早前入伙，有朋友就話不如去商場搵食。可能商場新開，即使係下午十二點半食飯時間都無咩人，直至去到兩點走。餐廳都係約有十台客仔左右咋。傾計一流。至於選擇方面，都係同普通西餐廳差唔多，有扒有飯有漢堡包咁上下，價錢就50幾至80幾不等。不過野飲、餐湯都要加錢，所以一個set平均都要60蚊左右啦！！不過呢間餐廳有得揀加兩蚊加飯或意粉，朋友叫左扒餐加飯，結果有薯條又有飯，都幾搞笑！